**Fülpösdaróc Község Önkormányzata Képviselő-testületének**

**1/2018. (I.05.) önkormányzati rendelete**

**a köztisztviselők részére adható juttatásokról és támogatásokról szóló 2/2015. (II.16) önkormányzati rendelete módosításáról**

Fülpösdaróc Község Önkormányzata Képviselő-testülete az Alaptörvény 32. cikk (2) bekezdésében foglalt feladatkörében eljárva, a közszolgálati tisztviselőkről szóló 2011. évi CXCIX. törvény (továbbiakban: Kttv.) 152. §-ának, 154. §-ának (1) bekezdésében, 226.§ (7) bekezdésében kapott, Magyarország helyi önkormányzatairól szóló 2011. évi CLXXXIX. törvény 35. § (1) bekezdésében kapott felhatalmazás alapján következőket rendeli el:

**1.§ A köztisztviselők részére adható juttatásokról és támogatásokról szóló 2/2015. (II.16) önkormányzati rendelet 1.§ (2) bekezdését követően kiegészül a következő (3) bekezdéssel:**

*„(3)****1*** *A rendelet hatálya kiterjed a társadalmi megbízatású polgármesterre a 16/A. §-a tekintetében.”*

**2.§ A köztisztviselők részére adható juttatásokról és támogatásokról szóló 2/2015. (II.16) önkormányzati rendelet 3.§ (1) bekezdés kiegészül az f) pontot követően a g) ponttal:**

*„g) jóléti-ruházati támogatás”*

**3.§ A köztisztviselők részére adható juttatásokról és támogatásokról szóló 2/2015. (II.16) önkormányzati rendelet a 12.§-t követően kiegészül a 12/A. §-al:**

***„12/A.§ (1)*** *A köztisztviselő vissza nem térítendő jóléti - ruházati támogatásra jogosult, amennyiben a közigazgatási szervvel legalább 6 hónapja jogviszonyban áll.*

*(2) A támogatás összege évente 70.000,- Ft. A támogatás után fizetendő adó, járulék megfizetését az önkormányzat biztosítja*

*(3) A kifizetést a jegyző engedélyezi, a legkésőbb tárgyév december 1. napjáig benyújtott, a közös hivatal nevére szóló, számviteli szabályoknak megfelelő számla ellenében. A támogatás csak adott évre szól, a jogosultságot nem lehet következő évre átvinni.*

*(4) A számlán kizárólag ruházati termékek, ruhaneműk megnevezése szerepelhet. A vásárlás időpontjaként tárgyév január 1-november 30. közt terjedő időszakot lehet megjelölni.”*

**4.§ A köztisztviselők részére adható juttatásokról és támogatásokról szóló 2/2015. (II.16) önkormányzati rendelet a 16.§-t követően kiegészül a következő, *5. Társadalmi megbízatású polgármesterre vonatkozó rendelkezés*** szöveggel, címmel**,** és ***a 16/A. §-al:***

***„5. Társadalmi megbízatású polgármesterre vonatkozó rendelkezés***

***16/A.§1*** *A társadalmi megbízatású polgármester kamatmentes kölcsön néven támogatást vehet igénybe a képviselő-testület döntése alapján, legfeljebb hathavi, tárgyévi visszafizetés mellett, maximum 500.000,-Ft összeghatárig. A meg nem fizetés, visszafizetés, adózás tekintetében a vonatkozó jogszabályok alkalmazandók.”*

**5. § Ez a rendelet a kihirdetése napján 10. 00 órakor lép hatályba, és a hatályba lépését követő napon hatályát veszti.**

**Fülpösdaróc, 2018. január 05.**

**Kovács Csaba dr. Sipos Éva**

**polgármester jegyző**